У матчы першага круга балгары ўразілі не толькі супернікаў, але і ўсю баскетбольную Еўропу воляй да перамогі. Саступаючы па ходу паядынку 21 бал, хлопцы балгары здолелі вярнуцца ў гульню пасля вялікага перапынку - і нават захапілі лідарства! Своечасовае ўмяшанне ў справу Джасціна Грэя (18 ачкоў за 21 хвіліну на паркеце) і цудоўны выхад з лаўкі Паўла Ульянкі дазволілі "Цмокам" вярнуць кіраванне гульнёй у свае рукі і атрымаць заслужаную перамогу, 97:88.